Ιωάννης Ακτουάριος

Ο Ιωάννης Ακτουάριος ήταν ιατρός που έζησε στα τέλη του 13ου και στις αρχές του 14ου αιώνα μ.Χ.. Το πραγματικό του όνομα ήταν Ιωάννης Ζαχαρίου, επεκράτησε όμως το προσωνύμιο «Ακτουάριος» από τον τίτλο που του είχε απονεμηθεί στην αυτοκρατορική αυλή της Κωνσταντινουπόλεως.

Ο Ακτουάριος καινοτόμησε στη θεραπευτική και στη φαρμακολογία, ενώ ήταν άριστος στην εξάσκηση της ιατρικής. Συνέγραψε αρκετές εργασίες, ανάμεσα στις οποίες η πιο αξιόλογη είναι ίσως μια πραγματεία του περί υγιεινής. Μερικά άλλα έργα του είναι:

 «Ιατρική μέθοδος»
 «Περί ενεργειών και παθών του ψυχικού πνεύματος και της κατ' αυτό διαίτης»
 «Εις Γαληνού περί θεραπευτικής μεθόδου»
 «Περί ούρων λόγοι»

Σώζονται ακόμα και μερικά ανέκδοτα έργα του.

Παραπομπές

Πηγή 
 Ιωάννη Κακαβούλια: Ελληνική Γραμματολογία (αρχαία και βυζαντινή), εκδόσ. «Νικόδημος», Αθήνα

Βυζαντινοί συγγραφείς
Βυζαντινοί ιατροί
Βυζαντινοί του 13ου αιώνα